CELEX: 62022CN0135
Language: fi
Date: 2022-02-25 00:00:00
Title: Asia C-135/22 P: Valitus, jonka Patrick Breyer on tehnyt 25.2.2022 unionin yleisen tuomioistuimen (kymmenes jaosto) asiassa T-158/19, Breyer v. Euroopan tutkimuksen toimeenpanovirasto, 15.12.2021 antamasta tuomiosta

25.4.2022   
            
            
               FI
            
            
               Euroopan unionin virallinen lehti
            
            
               C 171/20
            
         
      Valitus, jonka Patrick Breyer on tehnyt 25.2.2022 unionin yleisen tuomioistuimen (kymmenes jaosto) asiassa T-158/19, Breyer v. Euroopan tutkimuksen toimeenpanovirasto, 15.12.2021 antamasta tuomiosta
      (Asia C-135/22 P)
      (2022/C 171/26)
      Oikeudenkäyntikieli: saksa
      
         Asianosaiset
      
      
         Valittaja: Patrick Breyer (edustaja: J. Breyer, Rechtsanwalt)
      
         Muu osapuoli: Euroopan tutkimuksen toimeenpanovirasto
      
         Vaatimukset
      
      
                  —
               
               
                  yleisen tuomioistuimen asiassa T-158/19, Breyer v. REA, 15.12.2021 antama tuomio on kumottava ja Euroopan tutkimuksen täytäntöönpanoviraston (REA) 17.1.2019 tekemä päätös (ARES [2019] 266593) on todettava kokonaisuudessaan pätemättömäksi
               
            
                  —
               
               
                  vastapuoli on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja väittää, että hänellä on asetuksen (EY) N:o 1049/2001 (1) 4 artiklan 2 kohdan mukaan täysimääräinen oikeus tutustua asiakirjoihin, jotka liittyvät Horisontti 2020-tutkimushankkeen ”iBorderCtrl: Intelligent Portable Border Control System” täytäntöönpanoon. Avoimuutta koskeva yleinen etu, joka liittyy julkisesti rahoitettuun sellaisten tekoälyjärjestelmien kehitystyöhön, joita toimivaltaiset rajavalvontaviranomaiset aikovat käyttää valheenpaljastimina tai matkustajiin liittyvien riskien arvioinnissa, menee yksityisten kaupallisten etujen edelle.
      Kyseisen korkean riskin teknologian eettisistä, sosiaalisista ja ihmisoikeuksiin liittyvistä vaikutuksista johtuen tietoihin tutustumista koskeva yleinen etu alkaa jo tutkimusvaiheen alussa, eikä sitä voida oikeutetusti lykätä tutkimushankkeen päättymisen jälkeiseen vaiheeseen. Asetuksen N:o 1290/2013 (2) ja avustussopimuksen mukainen tulosten levittämistä koskeva järjestelmä ei valittajan mukaan riitä tyydyttämään tiedemaailman, tiedotusvälineiden ja suuren yleisön intressiä saada tietoja kyseisestä hankkeesta.
      
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 45).
      
         (2)  Tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta 11.12.2013 annettu Euroopan parlamentin ja neuvoston asetus (EU) N:o 1290/2013 (EUVL 2013, L 347, s. 81).